Hver fjerde ung med ikkevestlig baggrund i København mener, at man bør følge religiøse og kulturelle regler, selv om de kan være i strid med dansk lov.

Det viser nye tal fra Københavns Kommunes beskæftigelses- og integrationsforvaltning.

»Det, synes jeg er bekymrende. Det er et udtryk for, at der er nogle unge, som er enige eller delvist enige i, at der er noget, der er hævet over loven. Og det, synes jeg, er bekymrende i et retssamfund«, siger Københavns Kommunes beskæftigelses- og integrationsborgmester, Anna Mee Allerslev (R).